Конкурс туралы хабарландыру
Қазақстан Республикасы Ұлттық Банкінің Абай облысындағы филиалы (Семей қаласы) (бұдан әрі – Филиал), F16X2C9, Семей қ., Шәкәрім даңғылы, 20Б-үй, анықтама телефондары +7(7222) 60-02-22, (ішкі 2709), электрондық пошта: semey@nationalbank.kz, Ұлттық Банктің қызметкері – Филиалдың бас маман (сатып алу бойынша) лауазымына конкурс жариялайды.
Кандидаттар конкурсқа қатысу үшін қажетті құжаттарды конкурс өткізу туралы хабарландыру орналастырылған (жарияланған) күннен бастап 10 (он) жұмыс күні ішінде (2026 жылғы 1 қыркүйек – 14 қыркүйек (қоса алғанда) аралығындағы кезеңде) жоғарыда көрсетілген мекен-жай бойынша қолма-қол немесе (жұмыс күндері сағат 09-00-ден 18-00-ге дейін) немесе semey@nationalbank.kz электрондық поштасына («конкурсқа қатысу үшін» белгісімен сканерленген құжаттар) ұсынуға тиіс.
Конкурсқа қатысушыларға қойылатын талаптар:
1. Бас маман.
Білімі жоғары кәсіптік.
Жұмыс өтілі:
Ұлттық Банкте Ұлттық Банктің қызметшісі лауазымында кемінде бір жыл не осы топтың нақты лауазымының функционалдық бағыттарына сәйкес салаларда кемінде бір жарым жыл, не
Ұлттық Банкте Ұлттық Банктің техникалық қызметшісі лауазымында кемінде үш жыл жұмыс өтілі.
Президенттік жастар кадр резервіне алынған не жоғары және (немесе) жоғары оқу орнынан кейінгі білім беру бағдарламалары бойынша шетелдік оқу орындарын не «Назарбаев Университеті» дербес білім беру ұйымының магистратурасын немесе Ұлттық Банк Қазақстан Республикасының жоғары оқу орындарымен жасаған білім беру қызметтерін көрсету туралы шарттары шеңберінде Ұлттық Банк оқуын қаржыландырған, Қазақстан Республикасының жоғары оқу орындарының магистратурасын бітірген адамдар үшін жұмыс өтілі талап етілмейді.
 «Қазақстан Республикасының Ұлттық Банкі туралы», «Сыбайлас жемқорлыққа қарсы іс-қимыл туралы» Қазақстан Республикасының Заңдарын, Қазақстан Республикасы Ұлттық Банкі Басқармасының 2018 жылғы 27 тамыздағы № 192 Қаулысымен бекітілген Қазақстан Республикасы Ұлттық Банкінің, оның ведомстволарының, оның құрылымына кіретін ұйымдардың және дауыс беретін акцияларының (жарғылық капиталға қатысу үлестерінің) елу және одан да көп пайызы Қазақстан Республикасының Ұлттық Банкіне тиесілі немесе оның сенімгерлік басқаруындағы заңды тұлғалардың, қаржы нарығы мен қаржы ұйымдарын реттеу, бақылау және қадағалау жөніндегі уәкiлеттi органның тауарларды, жұмыстарды және көрсетілетін қызметтерді иеленуі қағидаларын, осы лауазым мамандығына сәйкес келетін салалардағы қатынастарды реттейтін заңнамалық және заңға тәуелді нормативтік құқықтық актілерді білу.
Функционалды міндеттері: 
1) еңбек шартына, қызметтік нұсқаулыққа және Жұмыс берушінің актілеріне сәйкес еңбек міндеттерін орындайды;
           2) тауарларды, жұмыстарды және көрсетілетін қызметтерді Ұлттық Банктің интернет ресурсында саты алу рәсімдерін ұйымдастыру және өткізу;
3) сатып алынатын тауарларға, жұмыстарға және көрсетілетін қызметтерге арналған техникалық ерекшеліктер мен шарттар жобаларын әзірлеу;
4) нарықты талдау, бюджетті, сатып алу жоспарын қалыптастыру үшін ақпарат пен құжаттарды жинау және талдау жүргізу;
5) шарттардың орындалуын бақылау;
6) сатып алу бойынша есептілікті дайындау;
7) Ұлттық Банктің актілеріне, Ұлттық Банк Басқармасы мен Директорлар кеңесінің қаулыларына, бұйрықтарға, өкімдерге және Ұлттық Банк басшылығының бөлімшенің құзыретіне кіретін мәселелер бойынша нұсқауларына сәйкес өзге де функцияларды жүзеге асыру;
8) Ұлттық Банкте қорғалатын ақпаратты қамтитын құпия құжаттармен, материалдармен және мəліметтермен жұмыс істеу кезінде құпиялық жəне құпия режимді сақтау, "Қызмет бабында пайдалану үшін" белгісі бар таратылуы шектеулі ақпаратпен жұмыс істеу кезінде бөлімшенің қызметінде құпиялық режимді сақтау.
Конкурс Қазақстан Республикасының Ұлттық Банкі Басқармасының 2012 жылғы 24 тамыздағы № 261 қаулысымен бекітілген Қазақстан Республикасы Ұлттық Банкінің қызметшілерін лауазымға тағайындау және олармен еңбек шартын тоқтату қағидалары (бұдан әрі – Қағидалар) негізінде өтеді.
Конкурсқа қатысуға ниет білдірген адамдар кадр қызметіне қағаз тасымалдағышта және (немесе) электрондық-цифрлық нысанда мына құжаттарды:
1) фотосуреті бар түйіндемені (нақты тұратын жерінің мекенжайын және телефондарын, оның ішінде байланыс телефондарын, білімі, жұмыс тәжірибесі туралы мәліметтерді көрсете отырып);
2) Қағидалардың 2-қосымшасына сәйкес нысан бойынша өтініш. 
3) Қағидалардың 3-қосымшасына сәйкес нысан бойынша толтырылған сауалнама;
4) білім туралы құжаттардың нотариат куәландырған көшірмелері;
Шет мемлекеттерді және халықаралық немесе шетелдік оқу орындарында (олардың филиалдарында) білім алған кезде білімі жөніндегі құжатты Қазақстан Республикасының аумағында тану туралы куәліктің көшірмесі қоса беріледі;
5) нотариат куәландырған немесе жұмыс орны бойынша кадр қызметі растаған, еңбек қызметін растайтын құжаттың көшірмесі (Еңбек шарттарын есепке алудың бірыңғай жүйесінде ақпарат болмаған кезде);
6) жеке басын куәландыратын құжаттың көшірмесі.
Конкурсқа қатысуға ниет білдірген адамдар олардың біліміне, жұмыс өтіліне, кәсіби даярлық деңгейіне қатысты қосымша ақпарат (біліктілігін арттыру, ғылыми дәрежелер мен атақтар беру туралы құжаттардың көшірмелері, ғылыми жарияланымдар, алдыңғы жұмыс орнынан мінездемелер, ұсынымдар) болса, оны ұсынады. 
Құжаттардың біреуінің болмауы конкурстық комиссияның құжаттарды қараудан бас тартуы үшін негіз болып табылады.
Кандидаттар конкурсқа қатысу үшін қажетті құжаттарды конкурс өткізу туралы хабарландыру орналастырылған (жарияланған) күннен бастап 10 (он) жұмыс күні ішінде (2026 жылғы 1 қыркүйек – 14 қыркүйек (қоса алғанда) аралығындағы кезеңде) Қазақстан Республикасы Ұлттық Банкінің Абай облысындағы филиалы (Семей қаласы), F16X2C9, Семей қ., Шәкәрім даңғылы, 20Б-үй, 203 кабинет мекен-жай бойынша қолма-қол немесе (жұмыс күндері сағат 09-00-ден 18-00-ге дейін) немесе semey@nationalbank.kz электрондық поштасына («конкурсқа қатысу үшін» белгісімен сканерленген құжаттар) ұсынуға тиіс.
Конкурсқа қатысу үшін құжаттарды электрондық пошта арқылы берген кандидаттар құжаттардың түпнұсқаларын әңгімелесу басталғанға дейін бір жұмыс күнінен кешіктірмей ұсынады. Құжаттардың түпнұсқасын ұсынбаған жағдайда, ол адам әңгімелесуден өтуге жіберілмейді. 
Конкурсқа мынадай бір жүйедегі кезеңдер кіреді:
1) конкурс өткізу туралы хабарландыру;
2) конкурстық комиссияның құрамын бекіту,
3) конкурсқа қатысушылардың құжаттарын қабылдау және талаптарға сәйкестігін қарау;
4) кандидаттарды сынақтан өткізу;
5) кандидаттармен әңгімелесу;
6) конкурстық комиссияның қорытынды отырысы;
7) кадр резервін қалыптастыру.
Конкурсқа қатысушылар конкурсқа қатысу бойынша шығыстарды (әңгіме жүргізетін орынға бару-келу жолына, тұрғын үйді жалға алу, тұру, байланыс құралдары қызметінің барлық түрлерін пайдалану және басқалары) өз қаражаты есебінен жүргізеді. 
Конкурстық комиссия конкурсқа қатысушылардың құжаттарын құжаттарды қабылдау аяқталғаннан кейін 5 (бес) жұмыс күні ішінде қарайды.
Конкурсқа қатысушыларды тестілеуге жіберу туралы шешімді конкурстық комиссия конкурсқа қатысушылардың құжаттарын қабылдау аяқталған күннен бастап 5 (бес) жұмыс күні ішінде қабылдайды.
Кандидаттар тестілеуге жіберу туралы шешім қабылданған күннен бастап 5 (бес) жұмыс күні ішінде тестілеуден өтеді.
Тестілеуден өткен кезде шекті мәндерге тең немесе одан жоғары баға алған кандидаттар әңгімелесуге жіберіледі.
Әңгімелесуге жіберілген кандидаттар тестілеу аяқталған күннен бастап 10 (он) жұмыс күні ішінде әңгімелесуден өтеді. HR-бөлімшесі кандидаттарға әңгімелесуді өткізу уақыты, күні және орны туралы электрондық почта және  (немесе) телефон байланысының құралдары арқылы хабарлайды.








































Қазақстан Республикасы Ұлттық Банкінің
қызметшілерін лауазымға тағайындау және 
олармен еңбек шартын тоқтату қағидаларына
										      2-қосымша

Нысан


Қазақстан Республикасының 
Ұлттық Банкі


ӨТІНІШ 

Маған Ұлттық Банк қызметшісінің бос лауазымына ________________________________________________________________________________________________________________________________________________________________
(лауазымның, бөлімшенің атауы)
орналасу конкурсына қатысуға рұқсат беруді сұраймын. 


Берілген құжаттардың түпнұсқалығына жауап беремін.



__________________          		_______________________________
      қолы                                		           Тегі мен инициалдары

              2026 жылғы «_____» _____________ 




Қазақстан Республикасы Ұлттық Банкінің
қызметшілерін лауазымға тағайындау және 
олармен еңбек шартын тоқтату қағидаларына
										       3-қосымша

Нысан


САУАЛНАМА
(өз қолымен толтырылады)

Тегі  ___________________________________________________________________________
Аты ____________________________________________________________________________
Әкесінің аты_____________________________________________________________________
Тегі, аты, әкесінің аты өзгертілген болса, себебін және қашан өзгертілгенін көрсетіңіз ____
 _______________________________________________________________________________
Азаматтығы ____________________________________________________________________
Егер азаматтық өзгертілсе, қашан өзгертілгенін көрсетіңіз _____________________________
________________________________________________________________________________
Жеке куәлігінің/паспортының нөмірі және берілген күні _______________________________
Сотталдыңыз ба, қашан және не үшін _______________________________________________
________________________________________________________________________________
Шетелде оқу не жұмыс істеу 
Барған елі _____________________________________________________________________
________________________________________________________________________________
Болу уақыты ____________________________________________________________________
________________________________________________________________________________
Жұмыс немесе  оқу орны __________________________________________________________
________________________________________________________________________________
Сіз соттың күшіне енгізілген үкіміне сәйкес тиісті лауазымға орналасу немесе тиісті қызметпен айналысу құқығынан айырылдыңыз ба, қашан және не үшін __________________
________________________________________________________________________________
________________________________________________________________________________
Сіз белгіленген мерзім ішінде мемлекеттік органда лауазымға орналасу құқығынан айырылдыңыз ба, қашан және не үшін ______________________________________________
________________________________________________________________________________
Сіз белгіленген мерзім ішінде қаржы ұйымдарында лауазымға орналасу құқығынан айырылдыңыз ба, қашан және не үшін ______________________________________________
________________________________________________________________________________
Сіз Қазақстан Республикасы Ұлттық Банкінің қызметкерлерімен жақын туыстық немесе жекжаттық (ата-ана, ерлі-зайыпты, аға-інілері, апа-сіңлілері, балалары, сондай-ақ ерлі зайыптылардың аға-інілері, апа-сіңлілері, ата-аналары және балалары) қатынастарда барсыз ба ______________________________________________________________________________
________________________________________________________________________________
 

2026 жылғы «_____» _________________                                            _________


